Магнит мендәрендәге йәки Маглев (ингл. magnetic levitation — «магнитлы левитация») — электромагнит ҡыр көсө менән идара һәм хәрәкәт ителеп, юл япмаһы өҫтөндә йөрөгән поезд. Бындай состав, традицион поездарҙан айырмалы рәүештә, хәрәкәт ваҡытында рельс өҫтөнә теймәй. Поезд менән юлдың өҫкө йөҙө араһында арауыҡ булғанлыҡтан, улар араһында ышҡылыу булмай һәм берҙән-бер тотҡарлыҡ булып аэродинамик ҡаршылыҡ булып тора. Монорельс транспортына ҡарай, (магнит рельсы урынына JR-Maglev каналындағы кеүек магниттар араһында канал урынлаштырылырға мөмкин). Магнит мендәрҙәге поезд барып еткән тиҙлекте самолёт тиҙлеге менән сағыштырырға була һәм ҡыҫҡа һәм урта маршруттарҙа (1000 км тиклем) авиатранспорт менән ярышырға мөмкинлек бирә.Бындай транспорт идеяһы яңы булмаһа ла, иҡтисади һәм техник сикләүҙәр уға тулыһынса ҡамасаулай: йәмәғәт ҡулланыуы өсөн технология бер нисә тапҡыр ғына ғәмәлгә индерелә. Хәҙерге ваҡытта маглев ғәмәлдәге транспорт инфраструктураһын файҙалана алмай